DEĊIŻJONI TAL-KUMMISSJONI
tat-30 ta' April 2008
dwar l-approvazzjoni tal-kontijiet ta' l-aġenziji tal-ħlas tal-Litwanja u s-Slovakkja rigward l-infiq fil-qasam ta’ miżuri għall-iżvilupp rurali ffinanzjat mis-Sezzjoni tal-Garanzija tal-Fond Agrikolu Ewropew ta' Gwida u Garanzija (FAEGG), għas-sena finanzjarja 2006
(notifikata taħt id-dokument numru C(2008) 1713)
(It-testi bil-Litwan u s-Slovakk biss huma awtentiċi)
(2008/398/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1258/1999 tas-17 ta' Mejju 1999 dwar il-finanzjament tal-politika komuni agrikola [politika agrikola komuni] (1), u b'mod partikolari l-Artikolu 7(3) tiegħu,
Wara li kkonsultat lill-Kumitat tal-Fond,
Billi:
(1)
Id-Deċiżjoni tal-Kummissjoni 2007/325/KE (2) approvat, għas-sena finanzjarja 2006, il-kontijiet ta’ l-aġenziji tal-pagamenti kollha ħlief ta’ l-aġenzija tal-pagamenti “NMA” tal-Litwanja u l-aġenzija tal-pagamenti “APA” tas-Slovakkja.
(2)
Wara t-trażmissjoni ta' tagħrif ġdid u wara verifiki addizzjonali, il-Kummissjoni issa hija fil-qagħda li tieħu deċiżjoni dwar l-infiq fil-qasam ta’ miżuri ta’ l-iżvilupp rurali rigward l-integralità, l-eżattezza u l-veraċità tal-kontijiet sottomessi mill-aġenzija tal-pagamenti “NMA” tal-Litwanja u l-aġenzija tal-pagamenti “APA” tas-Slovakkja.
(3)
Skond it-tieni subparagrafu ta' l-Artikolu 7(3) tar-Regolament (KE) Nru 1258/1999 u l-Artikolu 7(1) tar-Regolament tal-Kummissjoni (KE) Nru 1663/95 (3), din id-Deċiżjoni ma tippreġudikax deċiżjonijiet meħuda sussegwentement mill-Kummissjoni li jeskludu mill-iffinanzjar Komunitarju nfiq li ma jsirx skond ir-regoli Komunitarji,
ADOTTAT DIN ID-DEĊIŻJONI:
Artikolu 1
Il-kontijiet ta' l-aġenzija tal-pagamenti “NMA” tal-Litwanja u ta' l-aġenzija tal-pagamenti “APA” tas-Slovakkja rigward l-infiq fil-qasam ta’ l-iżvilupp rurali ffinanzjat mis-Sezzjoni tal-Garanzija tal-Fond Agrikolu Ewropew ta' Gwida u Garanzija (FAEGG), għas-sena finanzjarja 2006 huma hawnhekk approvati.
L-ammonti li se jiġu rkuprati minn, jew li se jitħallsu lil, kull wieħed mill-Istati Membri skond din id-Deċiżjoni fil-qasam ta’ miżuri ta' l-iżvilupp rurali li japplikaw fil-Litwanja u s-Slovakkja huma stipulati fl-Anness I u fl-Anness II.
Artikolu 2
Din id-Deċiżjoni hija indirizzata lir-Repubblika tal-Litwanja u lir-Repubblika tas-Slovakkja.
Magħmula fi Brussell, 30 ta’ April 2008.